Aakirkeby, den 29. december 2016

**Konklusionsreferat fra mødet om Skovdrift på Bornholm.**

**Mødet var et møde afholdt af DN Bornholm og Bornholms Landbrug i fællesskab.**

**Deltagere:**

I alt var der 25 deltagere tilstede repræsenterende:

Danmarks Naturfredningsforening Bornholm

Bornholms Landbrug

Styrelsen for Vand og Naturforvaltning (SVANA)

Bornholms Energi og forsyning

Bornholms Regionskommune

Fugato A/S

Skoventreprenør Vedskov

Skovdyrkerne Øerne

Bornholms Museum

Treesale ApS

Skoventreprenør Benny Andersen

HT Skovservice

PM Flis

Formål med mødet den 8. december, var at bringe alle aktører omkring skovdriften sammen, for at se på hvordan vi i fremtiden kan sikre en bæredygtig drift af de forskellige bornholmske skove, og i den sammenhæng i særdeleshed de private mindre åskove og bondeskove.

**Konklusion.**

Formændene konkluderede ved afslutningen, at der ikke er behov for nye retningslinjer, men at der i stedet opfordres til et øget samarbejde, og specielt at få hentet oplysninger om skoven i BRK og ved Bornholms Museum.

Link til at Kortene findes nedenfor. Kortene er under stadig udbygning og bliver bedre med tiden. Man kan finde §3 områder, Fredede områder, registrerede beskyttede fortidsminder og mange andre ting. De giver dog ikke oplysninger om fredsskove.

<https://brk.dk/Borger/Bolig/Sider/Geografiske-kort.aspx>

De hensyn og samarbejdsområder der i øvrigt blev nævnt og som de henstilles til i skovdriften er:

* Lodsejeren kan anbefales at bevare skovbrynet.
* Lodsejeren kan anbefales at bevare 20 % af skoven, og undgår afdrift, men foretage udtynding.
* Lodsejeren kan rådgives om at have en plan for ny tilvækst.
* Opfordring til at indhente oplysninger om skoven ved BRK, se link.
* Opfordre til at tage hensyn til fortidsminder, hvor oplysninger om deres lokation kan indhentes på kort i BRK.
* Opfordre til et så nænsomt aftryk fra maskinerne i skoven, eksempelvis ved at lave kørespor etc.
* Bornholms Museum hjælper meget gerne med at oplyse om fortidsminder etc. se link.
* Oplys de lokale lodsejere om eksempelvis natur og fortidsminder i deres skov, og spørg evt. om de vil være med til at bevare noget af skoven.
* Forsøg at bevare landskabet med åskov, bondeskove etc. og foretag udtynding og lad noget stå, evt. store ældre træer.
* Henstille til at få fjernet affaldsflis og kvas fra agerjord.
* Bornholms Energi og Forsyning oplyste, at der sker en udvikling gående fra at 40% af deres biomasseleverance skal overholde certificerings- og/eller bæredygtighedskriterier til i 2019 at være 100%.

Referent.

Thomas Bay Jensen

Direktør Bornholms Landbrug